Diari Oficial de la Generalitat Valenciana


Sumari del DOGV 7665, del 25-11-2015 (2015/9533)

RESOLUCIÓ de 20 de novembre de 2015, de la Direcció General de l'Agència de Seguretat i Resposta a les Emergències, per la qual es publica la llista definitiva d'admesos i exclosos per a la prova avaluadora del personal del Servici Específic d'Admissió a efectuar el mes desembre de 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7665

Data del DOGV
:   25-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9533


Data del document
:   20-11-2015

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * examen

RESOLUCIÓ de 20 de novembre de 2015, de la Direcció General de l'Agència de Seguretat i Resposta a les Emergències, per la qual es publica la llista definitiva d'admesos i exclosos per a la prova avaluadora del personal del Servici Específic d'Admissió a efectuar el mes desembre de 2015.  
 [2015/9533]  
Dins del marc de la normativa de desplegament de la Llei 14/2010, de 3 de desembre, d'Espectacles Públics, Activitats Recreatives i Establiments Públics, la Resolució de 25 d'agost de 2015 (DOCV 7607, 3 de setembre), va aprovar les bases generals i la convocatòria de la prova avaluadora per a l'acreditació del personal del Servici Específic d'Admissió a celebrar el mes de desembre de 2015.  
  
En virtut del procediment establit, la Resolució de 16 d'octubre de 2015, de la Direcció General de l'Agència de Seguretat i Resposta a les Emergències (DOCV 7643, 26 d'octubre), va publicar la llista provisional d'admesos i exclosos per a la referida prova avaluadora. Així mateix, s'obria un termini de 10 dies hàbils per a procedir, per part dels aspirants, a l'esmena de la documentació no aportada o aportada amb deficiències.  
En este marc, l'article 5, paràgraf 3, de la Resolució de 25 d'agost preveu que, en el termini de 10 dies hàbils a comptar des de la finalització del terme d'esmena, la Direcció General de Seguretat i Protecció Ciutadana procedirà a publicar en el Diari Oficial de la Comunitat Valenciana i en els taulers d'anuncis del departament en les tres províncies la llista definitiva d'admesos i exclosos de la convocatòria. En la publicació s'indicarà hora i lloc en què se celebrarà la prova avaluadora.  
  
En conseqüència, la present resolució, una vegada transcorreguts els terminis establits per a l'esmena de la documentació per part dels aspirants, té com a finalitat continuar el procediment iniciat seguint la tramitació establida en la referida Resolució de 25 d'agost.  
  
Per tot això, i d'acord amb l'article 5 abans citat en relació amb els articles 30 i 34.3.m del Decret 151/2015, de 18 de setembre, pel qual s'aprova el Reglament orgànic i funcional de la Presidència de la Generalitat i article 12 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Publicar, a proposta de la comissió avaluadora a què es referix l'article 6 de la Resolució de 25 d'agost de 2015, el llistat definitiu d'admesos (annex I d'esta resolució) i el llistat provisional d'exclosos (annex II) per a la prova avaluadora per a l'acreditació del personal del Servici Específic d'Admissió a celebrar en el mes de desembre de 2015.  
  
  
Segon  
La realització de la prova avaluadora serà a les 09.30 hores del dia 4 de desembre de 2015.  
  
Tercer  
Els llocs de realització de les proves avaluadores del personal del Servici Específic d'Admissió seran:  
Província d'Alacant: CdT, Centre de Turisme Alacant. Adreça: carrer Muntanya Tossal, s/n, d'Alacant.  
Província de Castelló: dependències de la Direcció Territorial de la Presidència de la Generalitat a Castelló. Adreça: carrer Major, número 78, de Castelló de la Plana (Casa dels Caragols).  
Província de València: dependències de l'Escola Valenciana d'Estudis de la Salut (EVES). Adreça: Carrer Juan de Garay, número 21, de València.  
  
Quart  
Els aspirants que hagen sigut exclosos podran, en el termini establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, interposar un recurs de reposició davant del director general de l'Agència de Seguretat i Resposta a les Emergències, tal com establix l'article 5.3 de la Resolució de 25 d'agost de 2015.  
  
Quint  
Les llistes definitives que consten en els annexos d'esta resolució incorporen els aspirants que, sense haver sigut inclosos en el llistat provisional publicat, van acreditar després de la dita publicació que havien presentat en termini la documentació exigida per a l'esmena requerida i que, en conseqüència, tenien el dret a poder realitzar les proves avaluadores previstes.  
  
València, 20 de novembre de 2015.- El director general de l'Agència de Seguretat i Resposta a les Emergències: José María Ángel Batalla.